जो लोग इसे स्त्रियों के विरुद्ध लिखा गया लेख या इस लेख के बहाने स्त्रियों पर आरोप लगाने का बहाना ढूँढ रहे हैं, उन्हें ज्ञात हो कि शालिनी ने शीर्षक में ही स्पष्ट किया है कि यह ‘पुरुषों का खेला’ है और कि अपनी धूर्तता से पुरुष ही स्त्रियों को ‘नचा रहे’ हैं। पुरुषों ने जैसे स्त्री के लिए कभी बाजार बनाया था तैसे ही अब इन धूर्तों ने साहित्य का बाजार ऐसा बना दिया है कि लेखिकाएँ उस बाजार में खड़ी प्रतीत होती हैं और समाज के तथाकथित आप सभ्य लोग उन पर थू-थू करने में लगे हैं।